Þórhildur Sunna Ævarsdóttir og Birgir Ármannsson þingmenn virðast misskilja hvort annað . Þingflokksformaður Sjálfstæðisflokksins segir tillögu í stjórnskipunar - og eftirlitsnefnd um frumkvæðissathugun á hæfi sjávarútvegsráðherra byggða á misskilningi . Formaður nefndarinnar segir hins vegar þingflokkformanninn misskilja málið . Þórhildur Sunna Ævarsdóttir formaður stjórnskipunar - og eftirlitsnefndar Alþingis lagði fram tillögu í nefndinni fyrir helgi um að nefndin láti fara fram frumkvæðisathugun á hæfi sjávarútvegsráðherra í ljósi stöðu hans gagnvart Samherja og samþykktu tveir aðrir nefndarmenn tillöguna sem nægir til að hún fari í gegn . „ Það fer ekki saman hljóð og mynd í þessu máli . Þar sem ráðherra hefur sagt að hann ætli að láta meta hæfi sitt í öllum málum tengdum Samherja en svo eru allar þessar stóru ákvarðanir að fara í gegn og ráðherra segir á sama tíma að hann hafi aldrei látið meta hæfi sitt . Um er að ræða mál eins og Þegar sjávarútvegsráðherra er að ákveða hvernig hann á að bregðast við 12% kvótaþakinu , þegar hann er að ákveða reglugerðir , þegar hann er að semja frumvörp . Á öllum þessum tímapunktum á að fara fram mat á hæfi ef vitað er um hagsmunaárekstur , “ segir Þórhildur . Þórhildur segir að þó að sérfræðingar hafi komið fyrir nefndina til að fjalla um vinnubrögð sjávarútvegsráðherra hafi þeir ekki metið hæfi hans . „ Þetta var almenn athugun og hún snerist ekki um hæfi Kristjáns þórs sjávarútvegsráðherra , það gerir frumkvæðisathugunin hins vegar , “ segir Þórhildur . Birgir Ármannsson þingflokksformaður Sjálfstæðisflokksins telur þetta mál á villigötum . Sérfræðingar í stjórnsýslurétti sem hafi komið fyrir stjórnskipunar - og eftirlitsnefnd hafi ekki dregið í efa almennt hæfi sjávarútvegsráðherra . „ Ég held að beiðni þessara þingmanna á athugun á hæfi sjávarútvegsráðherra sé að einhverju leyti byggð á misskilningi . Ef menn eru að velta fyrir sér einhverjum einstökum ákvörðunum sjávarútvegsráðherra þá þurfa menn að benda á þær áður en lengra er haldið en eftir því sem mér skilst hefur það ekki verið svo í þessu tilviki . Það er augljóst að þrátt fyrir þessa beiðni sé komin fram á eftir að forma hana og ræða hvernig útfærslan á þessu verður , “ segir Birgir . Aðspurð um þessi ummæli svara Þórhildur Sunna : „ Þessi ummæli þingflokksformanns Sjálfstæðisflokksins byggjast á misskilningi á um hvað þessi rannsókn á að snúast , “ segir Þórhildur .